polyglot-tagger/wikipedia-language-snippets-filtered huggingface dataset:
நெப்போலியப் போர்களில் பிரான்சின் தோல்விக்குப் பிறகு, பிரித்தானிய, உருசியப் பேரரசுகள் பெரிதும் விரிவடைந்து, உலகின் முன்னணி சக்திகளில் இரண்டாக மாறின. உருசியா தனது எல்லையை நடு ஆசியா, காக்கேசியா வரை விரிவுபடுத்தியது. உதுமானியர் மேற்கத்தியமயமாக்கல் மற்றும் டான்சிமாத் எனப்படும் சீர்திருத்தத்தின் ஒரு காலகட்டத்திற்கு உட்பட்டனர், இதன் மூலம் மத்திய கிழக்கில் முக்கிய பிரதேசங்களில் தங்கள் கட்டுப்பாட்டை பெருமளவில் அதிகரித்தனர். இருப்பினும், உதுமானியப் பேரரசு வீழ்ச்சியடைந்து, பால்கன் குடா, வடக்கு ஆப்பிரிக்கா ஆகியவற்றை இழந்து, ஐரோப்பாவின் நோய்வாய்ப்பட்ட நாடாக அறியப்பட்டது.
பிரித்தானியாவின் வெளிநாட்டு உடைமைகள் குறிப்பாக கனடா, ஆத்திரேலியா, தென்னாப்பிரிக்கா, இந்தியா ஆகியவற்றில் 19-ஆம் நூற்றாண்டின் முதல் பாதியிலும், ஆப்பிரிக்காவில் நூற்றாண்டின் கடைசி இரண்டு தசாப்தங்களிலும் பரந்த பிரதேசங்களின் விரிவாக்கத்துடன் வேகமாக வளர்ந்தன. நூற்றாண்டின் இறுதியில், ஆங்கிலேயர்கள் உலகின் ஐந்தில் ஒரு பகுதியையும், உலக மக்கள் தொகையில் நான்கில் ஒரு பகுதியையும் தங்கள் கட்டுப்பாட்டில் வைத்திருந்தனர். நெப்போலியனுக்குப் பிந்தைய காலத்தில், மிகப்பெரிய அளவில் முன்னோடியில்லாத உலகமயமாக்கலை ஏற்படுத்தியது.
இசுலாமிய வெடிமருந்துப் பேரரசுகள் வீழ்ச்சியடைந்தன, ஐரோப்பிய பேரரசுவாதம் தெற்காசியா, தென்கிழக்காசியா, மற்றும் கிட்டத்தட்ட அனைத்து ஆப்பிரிக்காவையும் குடியேற்ற ஆட்சியின் கீழ் கொண்டு வந்தது. பாரிய எசுப்பானிய, முகலாயப் பேரரசுகளின் சரிவும் இக்காலத்தில் இடம்பெற்றது. இது ஐக்கிய அமெரிக்காவுடன் சேர்ந்து பிரித்தானிய, பிரெஞ்சு, செருமனிய, உருசிய, இத்தாலிய, சப்பானியப் பேரரசுகளின் செல்வாக்கு பெருக வழிவகுத்தது. ஆங்கிலேயர்கள் 1815-இற்குப் பிறகு சவாலற்ற உலகளாவிய மேலாதிக்கத்தை அனுபவித்தனர்.
மராத்திய, சீக்கியப் பேரரசுகள் போன்ற இந்தியத் துணைக்கண்டத்தில் எஞ்சியிருந்த சக்திகள் பாரிய சரிவை சந்தித்தன, பிரித்தானியக் கிழக்கிந்திய நிறுவனத்தின் ஆட்சியில் அவர்களின் அதிருப்தி 1857 இந்தியக் கிளர்ச்சிக்கு வழிவகுத்தது. இதனால் இந்நிறுவனம் கலைக்கப்பட்டு, இந்தியா பின்னர் நேரடியாக பிரித்தானிய முடியரசால் ஆளப்பட்டது.
இக்கோயில் நுழைவாயில் கோபுரம், கருவறை விமானம், முன் மண்டபம் ஆகியவற்றைக் கொண்டு அமைந்துள்ளது. கருவறையின் வாயிலில் வலப்புறம் ஜெயனும், இடது புறம் விஜயனும் உள்ளனர்.
முன் மண்டபத்தில் வலப்புறம் ஜெயவீர ஆஞ்சனேயர் உள்ளார். இடது புறம் ஸ்ரீபாதம் உள்ளது. நடுவில் பலி பீடம் காணப்படுகிறது. திருச்சுற்றின் வலப்புறத்தில் அலமேலு மங்கைத்தாயார் சன்னதியும், இடப்புறத்தில் ஆண்டாள் சன்னதியும் உள்ளன. திருச்சுற்றில் ஏகாசதி மண்டபம், திருக்கல்யாண மாலை மாற்றும் மண்டபம் ஸ்ரீனிவாச மண்டபம் ஆகியவையும், சக்கரத்தாழ்வார், நிகமாந்த தேசிகர், ராமானுஜர் ஆகியோரின் சன்னதிகளும் உள்ளன.
இக்கோயிலில் ஆண்டுதோறும் நடைபெறும் விழாக்களில் சித்திரைத் திருவிழா சிறப்பானதாகும். அவ்விழாவின்போது காலை 4.30 மணிக்கு விசேஷ திருமஞ்சனமும், மாலை 6.30 மணிக்கு பெருமாள் பாகவத கோஷ்டியுடன் திருவீதியுலாவும் நடைபெறும். தொடர்ந்து கருடசேவை நடக்கிறது. அதற்கடுத்த நாள் நவநீத சேவை நடைபெறுகிறது. திருக்கல்யாணம், வசந்த மகோற்சவம், ஹனுமந்த வாகன புறப்பாடு, குதிரை வாகன பெருமாள் புறப்பாடு போன்றவற்றுடன் தொடர்ந்து நடைபெறுகின்ற திருவிழா விடையாற்றியுடன் நிறைவு பெறுகிறது.
தஞ்சாவூர் மானம்புச்சாவடி பிரசன்ன வெங்கடேசப்பெருமாள் கோயில், தமிழ்நாடு, தஞ்சாவூர் மாவட்டம், தஞ்சாவூரில் மானம்புச்சாவடியில் வெங்கடேசப்பெருமாள் கோயில் தெருவில் அமைந்துள்ளது.
ஆய்வுப் பட்டம் பெற்ற பிறகு பல நிறுவனங்களில் பணி ஆற்றினார். லண்டன் பொருளியல் பள்ளியில் விரிவுரையாளராக இருந்து பணி ஆற்றினார். புகழ் வாய்ந்த செய்தி இதழ்களில் பத்தி எழுத்தாளராகப் பொருளியல் தொடர்பான கட்டுரைகளை எழுதினார்.
மேக்நாத் தேசாய் 25 நூல்களுக்கு மேல் எழுதியுள்ளார். பொருளியல் மற்றும் அரசியல் கட்டுரைகள் 200க்கும் மேலாகப் பல்வேறு செய்தித் தாள்களிலும் இதழ்களிலும் எழுதியுள்ளார். 1973 இல் மார்க்சிய பொருளியல் கோட்பாடு என்ற இவரது முதல் நூல் வெளிவந்தது. 1976 இல் அப்லைட் எக்கனாமிக்ஸ் என்ற நூலை எழுதி வெளியிட்டார். 2002 இல் மார்க்சின் ரீவெஞ் என்ற நூல் வெளி வந்து பிரபலமானது. இந்தித் திரைப்பட்ட நடிகர் திலீப் குமார் வாழ்க்கை வரலாற்றை எழுதினார்.
மேக்நாத் தேசாய் குசராத்து மாநிலம் வடோதராவில் பிறந்தார். பள்ளிக்கல்விக்குப் பிறகு இளங்கலைப் பட்டப் படிப்பை ராம் நாராயண் ரூயா கல்லூரியிலும் முதுகலைப் படிப்பை மும்பை பல்கலைக் கழகத்திலும் முடித்தார்.
மேக்நாத் தேசாய் என்பவர் இந்தியாவில் பிறந்த இங்கிலாந்து நாட்டின் பொருளியல் அறிஞர் மற்றும் தொழிலாளர் கட்சியைச் சேர்ந்த அரசியல்வாதி ஆவார்.
மெழுகுப் புழுக்கள் என்பவை மெழுகு அந்துப்பூச்சிகளின் புழுக்கள் ஆகும். இது முனகும் அந்துப்பூச்சி குடும்பத்தைச் சேர்ந்ததாகும் . இதில் இரண்டு நெருங்கிய தொடர்புடைய இனங்கள் வணிகரீதியாக இனப்பெருக்கம் செய்யப்படுகின்றன அவை - சிறிய மெழுகு அந்துப்பூச்சி மற்றும் அதிக மெழுகு அந்துப்பூச்சி என்பவையாகும். இதில் மற்றொரு வகை இன லார்வாவின் பெயர் இந்திய உணவு அந்துப்பூச்சி , இந்த இனம் வணிக ரீதியாக கிடைக்கவில்லை.
காடுகளில், இவை தேனீக்களின் கூடுகளில் ஒட்டுண்ணிகள் போல் வாழ்கிறார்கள் மற்றும் அதன் கூட்டுப்புழுக்கள், மகரந்தம், தேனீக்களி ன்தோல் போன்றவற்றை சாப்பிடுகிறன. மேலும் தேன் மெழுகையும் உண்கின்றன மெழுகை உண்பதாலேயே இவை மெழுகுப் புழு என்ற பெயரைப் பெற்றன. தேனீ வளர்ப்பவர்கள் மெழுகுப் புழுக்களை தீங்குயிர்கள் என்று கருதுகின்றனர்.
மெழுகுப் புழுக்கள் நடுத்தர-வெள்ளை கம்பளிப் பூச்சிகளாகும் இவை கருப்பு-நிற கால்கள் மற்றும் சிறிய, கருப்பு அல்லது பழுப்பு தலைகள் கொண்டிருக்கும். இந்தக் கம்பளிப்புழுவை சிலர் மீன்பிடிப்பதற்குப் பயன்படுத்துவார்கள்.
சியார்ச் சியோடசு என்பவர் தா புரோம் கோவில் பற்றிய அவரது வாசிப்பிலிருந்து, கம்பூஜ-ராஜ-இலட்சுமி என்ற இளவரசி பவவர்மனின் இராணியாக இருந்ததையும், அவர் மூலமாகவே அவர் அரச பரம்பரையைப் பெற்றார் என்றும் கூறியுள்ளார். அத்துடன் பவவர்மன் அண்டையில் இருந்த மிகவும் சக்திவாய்ந்த கம்போடிய இராச்சியமான பூனான் இராச்சியத்தின் மன்னரின் பேரனாகவும் இருக்கலாம் என்றும் அவர் கூறினார்.
எவ்வாறாயினும், கிளாட் சாக் என்ற கல்வெட்டு அறிஞரின் அடுத்தடுத்த ஆய்வுகளில், கம்பூஜ-ராஜ-லட்சுமி மற்றொரு மன்னரான முதலாம் கர்சவர்மனின் இராணி என்றும், இதனால் கம்புஜ-ராஜ-லட்சுமி மூலம் பவவர்மன் அரச வம்சத்தைப் பெற்றிருக்க முடியாது எனவும் வாதிடுகிறார்.
பீமவர்மன் அல்லது பவவர்மன் என அழைக்கப்படும் முதலாம் பவவர்மன் என்பவர் பின்னாளில் கெமர் பேரரசாக மாறிய சென்லா இராச்சியத்தின் மன்னர் ஆவார். இவரது ஆட்சிக்காலம் முழுமையாகத் தெரியாது விடினும், இவர் கிபி 550-590-களில் ஆட்சி செய்ததாக அறியப்படுகிறது.
சிம்மவிட்ணு பல்லவ அரசனாக இருந்த காலத்தில் பல்லவரே அனைவரை விடவும் வலுவாக இருந்தனர் ஆகையால் அவர்களே குணகடலான வங்க கடலுக்கு அதிபதியாகத் திகழ்ந்தனர். அதனால் கீழை நாடுகளுடன் வாணிபம் செய்தனர். மேலும் அரசியல் அதிகாரம் செலுத்தினர்.
இவர் பல்லவ அரச பரம்பரையைச் சார்ந்தவர். மூன்றாம் சிம்மவர்மனின் இளைய மகனாவர். இவரின் அண்ணன் களப்பிரரைத் தமிழகத்தில் வென்று பல்லவரை வலுப்பெறச் செய்த சிம்மவிட்டுணு ஆவார்.
ஆயுதம் தாங்கிய போராட்டத்தின் மூலம் மக்கள் ஜனநாயகப் புரட்சியை நடத்தி இந்தியாவில் பொதுவுடமையை நிலைநாட்டுவதென்பதே தமது நோக்கம் என நக்ஸல்பாரி இயக்கத்தவர் அறிவித்துக்கொண்டனர். நடைமுறையிலிருக்கும் நாடாளுமன்ற ஜனநாயகத்தை ஏற்றுக்கொள்ளாத நக்சபாரி இயக்கத்தினர், தேர்தல் பாதை, திருடர் பாதை என்று விமர்சித்தனர்.
நக்சல்பாரி இயக்கம், 1967 ஆம் ஆண்டு மே மாதம் 25 ஆம் நாள் இந்தியாவின் மேற்கு வங்காள மாநிலத்தின் ஜல்பைகுரி கோட்டத்தில் உள்ள டார்ஜிலிங் மாவட்டத்தில் உள்ள நக்சல்பாரி என்ற கிராமத்தில், 25 மே 1967ஆம் ஆண்டில் எட்டு பெண்கள், இரண்டு குழந்தைகள் உட்பட பதினோரு பேர் காவல்துறையினரால் படுகொலை செய்யப்பட்டனர்.
மேற்கு வங்காளத்தில் துவங்கிய நக்சல்பாரி இயக்கத்தின் தாக்கம் கேரளா, ஆந்திரப் பிரதேசம், தெலுங்கானா மற்றும் தமிழ்நாட்டிலும் பரவியது. இந்தியாவின் பல்வேறு மாநிலங்களில் இருந்த மார்க்சிஸ்ட் கம்யூனிஸ்ட் கட்சியைச் சேர்ந்தவர்கள்தான் முதலில் நக்சல்பாரி அரசியலுக்குள் ஈர்க்கப்பட்டனர்.
நக்சல்பாரி இயக்கத்தின் ஒரு பிரிவினர் தேர்தல்களில் போட்டியிடுவதை ஏற்றுக்கொண்டவர்கள், சிபிஐ எம்எல் என்ற பெயரிலும், தேர்தலில் போட்டியிடுவதில்லை என்ற கொள்கையைக்கொண்ட பல்வேறு பிரிவுகள் மாவோயிஸ்ட் என்ற பெயரிலும் இரண்டாக பிளவுபட்டு செயல்படுகின்றனர்.
இந்தியப் பிரதமர் இந்திராகாந்தி 25 சூன் 1975ல் அறிவித்த நெருக்கடி நிலையால் தமிழ்நாட்டில் நக்ஸல்பாரி இயக்கும் புத்துயிர் பெற்று, வேலூர், தருமபுரி, கிருஷ்ணகிரி மாவட்டங்களைக் களமாகக்கொண்டு செயல்படத் தொடங்கியது.
கூலி உயர்வு கேட்டதற்காக கீழவெண்மணி கிராமத்தில் படுகொலை செய்யப்பட்ட வேளாண் தொழிலாளர்களின் குடும்பங்களுக்கு நம்பிக்கையைத் தந்தவர்கள் நக்ஸல்பாரி இயக்கத்தினர்.
மேற்கு வங்காளத்தில் 1967ல் நக்சல்பாரி போராட்டம் வெடித்தபோது, தமிழ்நாட்டில் கோவை மற்றும் தஞ்சைப் பகுதிகளில் மட்டுமே தாக்கத்தை ஏற்படுத்தியது.
இந்நிறுவனங்கள் மாவட்டத்திற்கு ஒன்று என்ற விகிதத்தில் 32 மாவட்டத்திலும் 32 நிறுவனங்கள் செயல்பட்டுக் கொண்டிருக்கின்றன. இந்நிறுவனங்களில் பணிபுரியும் முதல்வர், முதுநிலை விரிவுரையாளர் மற்றும் விரிவுரையாளர்கள் அடிப்படைக் கல்வித் தகுதியாக கலை அல்லது அறிவியல் பாடங்களில் முதுகலைப் பட்டம் உடன் கல்வியியலில் முதுகலைப் பட்டமும் பெற்றிருக்க வேண்டியது அவசியம். திறன் வாய்ந்தக் கல்வியாளர்களைக் கொண்டு இரண்டாண்டு ஆசிரியப் பட்டய பயிற்சியானது அளிக்கப்பட்டு வருகிறது.
தமிழகத்தில் இடைநிலை ஆசிரியர்களுக்கான ஆசிரியப் பட்டயப் பயிற்சியானது மாநிலக் கல்வியியல் ஆராய்ச்சி மற்றும் பயிற்சி நிறுவனத்தின் கீழ் இயங்கக்கூடிய மாவட்ட ஆசிரியர் கல்வி மற்றும் பயிற்சி நிறுவனங்கள் 32 மாவட்டங்களில் குறிப்பிடத்தக்க சேர்க்கை உள்ள 12 மாவட்டங்களில் மட்டும் நடத்தப்பட்டு வருகிறது. இது மட்டுமல்லாமல் 7 ஒன்றிய ஆசிரியர் பயிற்சி நிறுவனங்களும் 8 அரசு ஆசிரியர் பயிற்சி நிறுவனங்களும் செயல்பட்டுக் கொண்டிருக்கின்றன. அவற்றின் செயல்பாடு மற்றும் பயன்களைப் பற்றி விளக்கமாகப் பார்க்கலாம்.
இந்நிறுவனங்கள் தமிழகத்தில் தாழ்த்தப்பட்டோர் அதிகமாக வாழக்கூடிய பின்வரும் 7 மாவட்டங்களி்ல் 2016-2017 ம் கல்வியாண்டில் தொடங்கப்பட்டது. அவ்வாறு தமிழ்நாட்டில் தாழ்த்தப்பட்டோர் அதிகமாக வாழும் 7 மாவட்டங்களாவன:
இந்நிறுவனங்களிலும் மாவட்ட ஆசிரியர் கல்வி மற்றும் பயிற்சி நிறுவனம் போன்று அதேக் கல்வித் தகுதியுடன் முதல்வர் மற்றும் விரிவுரையாளர்கள் பணிபுரிகின்றனர்.
பெடரல் ரிசர்வ் வங்கிகள் 1915 ஆம் ஆண்டு முதல் மின்னணு முறையில் நிதி பரிமாற்றங்களை நிகழ்த்தி வருகின்றன. நிதி மாற்றங்களைச் செயல்படுத்த 1918 ஆம் ஆண்டில் வங்கிகள் தமக்கென தனியாகத் தொலை தொடர்பு அமைப்பினை உருவாக்கின. அனைத்து ரிசர்வ் வங்கிகள், பெடரல் ரிசர்வ் வாரியம் மற்றும் அமெரிக்கக் கருவூலம் முதலானவை தந்திமூலம் இணைக்கப்பட்டன. கருவூலப்பத்திரங்களும் 1920 களில் தந்தி மூலம் பரிமாறப்பட்டன. 1970 களின் முற்பகுதி வரை இந்நிறுவனத்தில் தந்திமுறை பயன்படுத்தப்பட்டது. 1981 ஆம் ஆண்டு வரை பெட்வயர் சேவைகள் இலவசமாக வழங்கப்பட்டன. இச்சேவை பெடரல் ரிசர்வ் வங்கியின் உறுப்பினர் வங்கிகளுக்கு மட்டுமே கிடைத்தன.
1980 ஆம் ஆண்டின் வைப்புத்தொகை நிறுவனங்களின் மீள்முறைப்படுத்துதல் மற்றும் கட்டுபடுத்துதல் விதி, பெரும்பாலான பெடரல் ரிசர்வ் வங்கியின் நிதிச் சேவை பயன்பாட்டிற்கு கட்டணம் எதிர்நோக்கியது. நிதி பரிமாற்றங்கள் மற்றும் பாதுகாப்பு பத்திரங்களைப் பாதுகாத்தல், மற்றும் உறுப்பினர் அல்லாத வைப்பு நிறுவனங்கள் உள்ளிட்ட பெரும்பாலான நிறுவனங்கள் நேரடியாக கட்டணச் சேவைக்கு உள்ளாகியது.
பிரீத் பராரா அமெரிக்க வழக்கறிஞர். 2009 முதல் 2017 வரை நியூயார்க்கு தெற்கு மாவட்ட அரசு வழக்கறிஞராகப் பணி புரிந்தார். இவர் இந்திய வம்சாவளியைச் சேர்ந்தவர் ஆவார். பொது வாழ்வில் நிலவும் ஊழல், வால் ஸ்ட்ரீட் குற்றங்கள் போன்ற தீமைகளை எதிர்த்து வெளிப்படையாகச் செயல்பட்டவர். அமெரிக்க முன்னாள் குடியரசு தலைவர் பராக் ஒபாமா இவரை அரசு வழக்கறிஞராக அமர்த்தினார்.
பங்குச் சந்தைகளில் சட்டத்திற்கு முரணாக உள் வணிகத்தைத் தடுத்து நிறுத்த குற்றம் இழைப்போரைத் தண்டித்தார். சிட்டி பாங்கு, அமெரிக்கன் பாங்கு ஆகியவற்றின் முறையற்ற செயல்களுக்கு விசாரணை நடத்தித் தண்டனைகள் வழங்கினார். தேர்ந்தெடுக்கப்பட்ட செனட்டர்கள் மற்றும் காவல் துறை உயர் அதிகாரிகள் செய்த ஊழல் வழக்குகள் மீது உசாவல் நடத்தி உரிய தண்டனை வழங்கினார்.
சீக்கியத் தந்தைக்கும் இந்து தாய்க்கும் பஞ்சாப் மாநில பிரோஸ்புர் என்னும் ஊரில் பிறந்தார். 1970 இல் இவருடைய பெற்றோர் அமெரிக்காவில் குடியேறினார்கள். நியூ செர்சியில் வளர்ந்த பிரீத் பராரா ஆர்வர்டு கல்லூரியில் இளங்கலைப் பட்டமும், கொலம்பியா சட்டப் பள்ளியில் படித்து வழக்கறிஞர் பட்டமும் பெற்றார்.
நியுயார்க்கு தென் மாவட்டத்திற்கான அமெரிக்க அரசு வழக்கறிஞர் பொறுப்பை 2009 ஆம் ஆண்டு ஆகஸ்ட் மாதத்தில் ஏற்றுக் கொண்டார். ஆயுதக்கடத்தல், கஞ்சா கடத்தல், பயங்கரவாதச் செயல்கள் ஆகியவற்றைத் தடுக்கவும் கண்டு ஆராயவும் 25 நாடுகளுக்கு அதிகாரிகளை அனுப்ப உத்தரவிட்டார்.
கடல் முகடுகளும் கடல் விரிசல்களும் அருகருகே உள்ள புவியியல் அமைப்புகளாகும். இவற்றுள் முக்கியமானது கடல் மைய முகடுகள் ஆகும். இவை அனைத்து கடல் பகுதிகளிலும் தொடர்ச்சியாகப் பரந்து காணப்படுகின்றன. இதில் ஒரு கிளை அட்லாண்டிக் கடல் மையப் பகுதியையும் ஆக்கிரமித்து ஆப்ரிக்கா அண்டார்டிக்காவின் இடையில் சென்று வடக்காக வளைந்து இந்தியப் பெருங்கடலின் மையம் வரை வந்து முடிவடைகிறது. மற்றொரு கிளை ஆஸ்திரேலியா மற்றும் அண்டார்டிக்கா இடையாகச் சென்று கலிபோர்னியா வளைகுடாவில் முடிகிறது. இவை கடல் சமவெளியிலிருந்து 6000 மீட்டர் உயரம் வரை காணப்படுகின்றன. இவை இடையிடையே கடல் விரிசல்களால் குறுக்கிடப்படுகின்றன. ஒன்றுக்கொன்று 90 டிகிரி செங்குத்தாக குறுக்கிடுகின்றன.இந்த முகடுப்பகுதியில் தான் புதிதாக கடல் பரப்புகள் தோற்றுவிக்கப்படுகின்றன. மேலும் அதிகமான நில நடுக்கங்களும் உண்டாகின்றன.
கடல் அகழிகளும் தீவுத்திட்டுகளும் ஒன்றோடொன்று தொடர்புடையன. அதனால் தான் அகழிக்கு அருகில் தீவுகள் உள்ளன. உதாரணம் பிலிப்பைன் அகழிக்கு அருகிலுள்ள பிலிப்பைன் தீவுக் கூட்டங்கள். ஜாவா அகழிக்கு அருகிலுள்ள ஜாவா சுமத்ரா தீவுக் கூட்டங்கள். இவ்விடங்களில் பூகம்பமும் எரிமலை வெடிப்பும் நிகழ வாய்ப்புகள் அதிகம். அத்துடன் சுனாமி போன்ற பேரலைகளும் உண்டாகும். உலகில் மிகப் பெரிய பூகம்பம் அலாஸ்கா அருகே உள்ள அலூட்டின் டிரஞ்ச் அருகே ஏற்பட்டது. பசிபிக் நெருப்பு வளையத்தை சுற்றிலும் எரிமலைகள் காணப்படுகின்றன.
கடலிலிருந்து உயர்ந்து கூம்பு வடிவில் காணப்படும் நில அமைப்பை கடல் மலைத் தொடர்கள் என்கிறோம். இவை பெரும்பாலும் அழிந்து போன எரிமலைகள் உயர்ந்து காணப்படுவதால் ஏற்படுகின்றன. இவை குறைந்தபட்சம் 3300 அடியிலிருந்து அதிகபட்சம் 13100 அடி வரை உயர்ந்து காணப்படும். இவற்றின் சிகரங்கள் ஆழ்கடலின் அடியில் 100 முதல் 1000 அடி ஆழத்திலேயே காணப்படுகின்றன. கடலடி பரப்பில் இதுவரையிலும் சுமார் 9951 மலைத்தொடர்கள் கண்டறியப்பட்டுள்ளன. இவற்றில் பெரும்பான்மையான மலைத்தொடர்கள் வடபசிபிக் பெருங்கடலின் ஆழ்கடல் பரப்பிலேயே உள்ளன.
கடலடி நிலத்தோற்றம் என்பது கடலின் அடிப்பகுதியில் உள்ள நில அமைப்பைக் குறிப்பதாகும். அதிசயமும் ஆச்சரியமும் நிறைந்த ஆழ்கடல் மற்றொரு உலகத்திற்குச் சமமானது. பூமியில் 70.8 விழுக்காடு கடல் நீர் நிறைந்துள்ளது. பருவக்காற்றும் பெய்யும் மழையும் நிலவும் வானிலையும் என பலவற்றைப் பெரும்பான்மை பரப்பான கடலே நிர்ணயிக்கின்றது. கடல் வழங்கிவரும் கடல் உணவும் பிற தாதுச் செல்வங்களும் எரிபொருளும் எரிவாயுவும் நிரம்ப உள்ளன. கடலடி சிக்கலான புவி அமைப்புகளைத் தன்னகத்தே கொண்டுள்ளது.
கடல் அகழிகள் கடலடியிலுள்ள பெரு நீளப்பள்ளங்கள்.கடல் முகடுகளுக்கு நேர் எதிரானவை. அகழிகள் பொதுவான கடலடி மட்டத்திலிருந்து 6000 மீட்டருக்கு கீழே திடீரென்று சென்று செங்குத்தான பள்ளத்தாக்காக காணப்படும். இவை ஏ வடிவில் காணப்படும். உலகத்திலேயே தாழ்வான பகுதிகள் இந்த அகழிகள் தான்.
அனைத்து பெருங்கடல்களும் பெரும்பாலும் ஒரே மாதிரியான இயற்கை அமைப்பை உடையது. குறிப்பாக கண்டத்தட்டுகளின் இயக்கமும் கடல் அடையலும் இவ்வமைப்பிற்கான முக்கிய காரணிகளாகும். பெருங்கடல்களின் அமைவிடம் கடலடி கண்டப்பகுதியில் துவங்கி கண்டச் சரிவு வரையிலும் நீள்கிறது.
கிராஸ்மனின் தந்தை ஒரு பேருந்து ஓட்டுனர், பின்னர் அவர் ஒரு நூலகராகப் பணிபுரிந்தார். இவரால்தான் "வாசிக்கும் குழந்தை"யான டேவி்ட் இலக்கிய ஆர்வம் பெற்றார், பின்னர் அதையே தனது வாழ்வாகவும் அமைத்துக் கொண்டார். "அவர் எனக்குப் பல நூல்களையும் தந்தார், ஆனால் அதிகமும் அவர் எனக்களித்தது ஷாலம் அலைக்கும் " என்கிறார் கிராஸ்மன். உக்ரைனில் பிறந்த அலைக்கும் யிட்டிஸ் மொழியிலெழுதிய மிக முக்கிய எழுத்தாளர்களில் ஒருவர். இருப்பினும் என்ற இசை நாடகம் எழுதப்பட ஊக்கமளித்த கதைகளை எழுதியவராகவே அதிகமும் அறியப்படுகிறார். தனது ஒன்பதாவது வயதில் ஷாலம் அலைக்குமின் படைப்புகள் குறித்த தேசிய அளவிலான ஒரு போட்டியில் வெற்றி பொற்றார் கிராஸ்மன். அதனைத் தொடர்ந்து தேசிய வானொலியில் குழந்தை நடிகராக இருந்தார். தொடர்ந்து ஏறத்தாழ இருபத்தைந்து ஆண்டுகளுக்கு இஸ்ரேல் வானொலியில் அவர் பணியாற்றினார்.
இவரது தாயார் மிக்காயெலா கட்டளைப் பாலஸ்தீனத்தில் பிறந்தவர். தந்தை யிட்ஸாக் அவரது ஒன்பதாவது வயதில் விதவைத் தாயுடன் போலந்திலிருந்து வந்து குடியேறியவர். இவரது தாயாரின் குடும்பம் ஒரு வறிய ஸீயோனிஸக் குடும்பமாகும். கலிலேயாவில் சாலைகள் அமைக்கும் வேலையில் இருந்த இவரது தாய்வழிப் பாட்டனார் தரைவிரிப்புகளை வாங்கி விற்று கூடுதல் வருமானம் ஈட்டி வந்தார். இவரது தாய்வழிப் பாட்டி ஒரு விரல் ஒப்பனைக் கலைஞர். தனது பிறப்பிடத்திலிருந்து எப்போதும் வெளியிடங்களுக்குச் சென்றிராத இவரது தந்தைவழிப் பாட்டி போலீஸாரது தொல்லையினால் போலந்திலிருந்து வெளியேறினார். தனது மகன் மற்றும் மகளுடன்
கிராஸ்மன் மனதில் பட்டதைச் சொல்லும் இடதுசார்ந்த அமைதிச் செயல்பாட்டாளர். 2006ம் ஆண்டு இஸ்ரேல் ஹிஸ்புல்லா போரில் இஸ்ரேலின் நடவடிக்கைகளை தற்காப்பு என்ற முறையில் ஆதரித்த கிராஸ்மன், 2006 ஆகஸ்ட் 10ம் தேதி சக இஸ்ரேலிய எழுத்தாளர்களான அமோஸ் ஓஸ் மற்றும் ஏ.பி. யெஹோஷுவாவுடன் சேர்ந்து நடத்திய பத்திரிக்கையாளர்கள் சந்திப்பில் இஸ்ரேல் போர் நிறுத்தத்துக்கு உடன்பட வேண்டும் என வலியுறுத்தினர். அப்போதுதான் பேச்சுவார்த்தை அடிப்படையிலான தீர்வு ஏற்படுமென்றனர். 'எதிர்த்துப் போரிடும் உரிமை நமக்கிருந்தது. ஆனால் எல்லாம் சிக்கலாகி விட்டன. இப்போது போர் தவிர்த்து வேறு வழிகளும் இருப்பதாக நம்புகிறேன்' என்றார் கிராஸ்மன்.
இரண்டு நாட்கள் கழித்து 41வது ஆயுதப் படையணியி ஸ்டாஃப் சார்ஜன்ட் ஆக இருந்த அவரது 20 வயது மகன் ஊரி, போர் நிறுத்தத்துக்குச் சற்று முன்பாக பீரங்கி வண்டி
எதிர்ப்பு ஏவுகணை தாக்கி இறந்தார். தனது மகனின் மரணம் பாலஸ்தீனியர்கள் பற்றிய இஸ்ரேலின் கொள்கைக்கு எதிரான தனது நிலைப்பாடு மாற்றிவிடவில்லை என விளக்கமளித்தார் கிராஸ்மன். அவரது பத்திரிகை எழுத்தல்லாது கதைகளிலும்கூட அரசியலை எழுதுவதை கிராஸ்மன் கவனமாகத் தவிர்த்து வந்த நிலையில் அவரது மகனின்
2008ல் வெளிவந்த தனது நாவலில் இஸ்ரேல்-பாலஸ்தீன பிரச்சனையைப் பேசியுள்ளார். அந்நூல் வெளியான பிறகு ஒரு சிறுவர் நூலும், சிறுவர்களுக்கான இசை நாடகமொன்றும் பல கவிதைகளும் எழுதியுள்ளார். 2014ல் வெளிவந்த இவரது என்ற நூல் குழந்தைகளது இறப்புக்குப் பிறகான பெற்றோரது துயரத்தைப் பற்றிப் பேசுவதாகும். என்ற இவரது நாவலுக்காக 2017ல் மேன் புக்கர் இன்டர்நேஷனல் பரிசு இவருக்கும் இவரது உடனுழைப்பாளரும் மொழிபெயர்ப்பாளருமான ஜெஸிகா கோஹனுக்கும் வழங்கப்பட்டது.
ஜெரூசலம் எபிரேயப் பல்கலைக் கழகத்தில் தத்துவமும் நாடகவியலும் படித்தார் கிராஸ்மன். பல்கலைப் படிப்பு முடிந்ததும் தான் முன்பு குழந்தை நடிகராகப் பணியாற்றிய
வானொலியில் மீண்டும் பணி செய்யத் தொடங்கினார். இறுதியாக அவர் இஸ்ரேல் தேசிய வானொலியான ல் நிகழ்ச்சித் தொகுப்பாளரானார். 1988ல் பாஸ்தீனிய
தலைமை தனது தனி நாட்டை அறிவித்து இஸ்ரேல் என்ற நாடு இருப்பதற்கான இணக்கத்தையும் தெரிவித்தது. இந்தச் செய்தியை ஒலிபரப்பக்கூடாது என்ற உத்தரவை மீறியதற்காக கிராஸ்மன் பணியிலிருந்து நீக்கப்பட்டார்.
கிராஸ்மன் ஜெருசலத்துக்கு வெளியே உள்ள மெவாஸெரெட் ஸீயோனி் வசிக்கிறார். அவரது மனைவி மிகால் கிராஸ்மன் ஒரு குழந்தை மனவியலாளர். அவர்களுக்கு மூன்று குழந்தைகள், யானதான், ரூத், ஊரி. ஊரி இஸ்ரேல் ராணுவத்தில் பீரங்கி படையதிகாரியாக இருந்தார். 2006ல் இஸ்ரேலுக்கும் ஹிஸ்புல்லாவுக்கும் நடந்த போரில் லெபனானில் கொல்லப்பட்டார். கிராஸ்மன் பின்னர் எழுதிய நூலில் ஊரியின் வாழ்வு புகழ்ந்துரைக்கப்பட்டது.
1971 ம் ஆண்டு ராணுவ உளவுத்துறையில் சேர்ந்து தனது தேசியப்பணியைத் தொடங்கினார். இவர் ராணுவத்திலிருந்த போதுதான் 1973ல் யோம் கிப்பூர் போர் ஆரம்பித்தது, எனினும் இவர் போர்க்களப் பணிகளில் ஈடுபடுத்தப்படவில்லை.
1960 ஆம் ஆண்டில் புளோரிடா மாநிலப் பல்கலைக்கழகத்தின் பேராசிரியர் மெல்வின் ஸ்டெர்ன் கணித ரீதியாக உப்புப் படர்தலை முதன்முதலில் விவரித்தார், மேலும் செயல்முறையின் முக்கியமான கள அளவீடுகள் வூட்ஸ் ஹோல் ஓசியானோகிராஃபிக் இன்ஸ்டிடியூஷனின் ரேமண்ட் ஸ்மிட் மற்றும் சியாட்டில் வாஷிங்டன் பல்கலைக்கழகத்தின் மைக் கிரெக் மற்றும் எரிக் குன்ஸே ஆகியோரால் செய்யப்பட்டன. கரீபியன் கடலில் உப்பு படர்தலுக்கான ஒரு சுவாரசியமான பகுதி காணப்படுகிறது, அங்கு நூற்றுக்கணக்கான கிலோமீட்டர்கள் வரை நீட்டிக்கப்படும் ஒரு சில மீட்டர் தடிமன் கொண்ட நன்கு கலந்த அடுக்குகளின் "படிக்கட்டு" உருவாக்கத்திற்கு இதுவே காரணமாகும்.
சேபியன்ஸ்--மனிதகுல வரலாறு என்ற நூல் 2014 இல் இவர் எழுதி வெளிவந்த நூல் ஆகும். ஹோமோ டியூஸ்--நாளைய வரலாறு என்ற மற்றொரு நூல் 2015 இல் இவர் எழுதி ஈப்ரு மொழியில் வெளிவந்தது. பின்னர் ஆங்கிலத்தில் மொழியாக்கம் செய்யப்பெற்றது. இந்த இரண்டு நூல்களும் உலக அளவில் அதிகளவு விற்பனை ஆகி உள்ளன.
மனித குல வரலாறு குறித்து யூ டியூபில் இவர் ஆற்றிய பேச்சை பல்லாயிரம் இசுரேலியர்கள் காணவும் கேட்கவும் செய்தனர்.அராரியின் இந்த புத்தகங்கள் தமிழில் மொழிபெயர்க்கப்பட்டுள்ளன"' :
இசுரேலின் கைஃபா மாவட்டத்தைச் ந்சேர்ந்த ஒரு யூதக் குடும்பத்தில் பிறந்த யூவால் நுவா அராரி, செருசலம் ஈப்ரு பல்கலைக்கழகத்தில் வரலாறு படித்தார்.
ஆக்சுபோர்ட்டில் ஆய்வுப் பட்டம் பெற்றார். இவர் ஒரு தீவிர காய்கறி உணவினர். ஒரு நாளைக்கு இரண்டு மணிநேரம் தியானம் செய்கிறார். விபசான்னா முறை தியானம் இவர் வாழ்க்கையை மாற்றியது என்று கூறியிருக்கிறார். இவர் ஒரு ஒருபாலினச் சேர்க்கையர் ஆவார்.
மனித இனத்தின் இற்றைக் கால வளர்ச்சி, இனி வரும் காலத்தில் மனிதர்களின் நிலை, மனிதர்கள் மகிழ்ச்சியாக வாழ்வார்களா போன்றவற்றை எழுதி வருகிறார். செயற்கை நுண்ணறிவு உருவாக்கும் தளம் விரிவடைந்து வருவதால் 2050 ஆம் ஆண்டு வாக்கில் எதற்கும் பயன்படாத ஒரு வகையான மனிதர்கள் இருப்பார்கள் என்பது இவரது கணிப்பு.
யூவால் நுவா அராரி என்பவர் ஒரு இசுரேலிய வரலாற்றாசிரியர் ஆவார். இவர் செருசலேம் ஈப்ரு பல்கலைக்கழகத்தில் பேராசிரியராக உள்ளார். இவருடைய வரலாற்று நூல்கள் அண்மையக் காலத்தில் உலகின் கவனத்தை ஈர்த்துள்ளன.
அளவுக்கு அதிகமாக உண்பதாலும் உடல் பருமனாக இருப்பதாலும் மக்கள் இறப்பது அதிகமாக உள்ளது. இந்த வகையில் செத்துப் போகிறவர்கள் பயங்கரவாத வன்முறைகளில் இறப்பவர்களைவிட மிகுதி.
வேலையில்லாதவர்கள் தொகையை விட எந்த வேலைக்கும் பயன்படுத்த முடியாமல் இருப்பவர்கள் மிகுதியாக இருப்பார்கள் என்று கருத்துக் கொண்டுள்ளார்.
காந்தியின் வாழ்விலும், தோற்றத்திலும் மாற்றத்தைக் கொடுத்த ஊர் மதுரை. மேல் அங்கியைக் கழற்றி எறிந்துவிட்டு, அரை ஆடை உடுத்தி, ஆண்டியின் கோலத்திற்கு மாறியது மதுரையில்தான்.
மதுரையில் காந்தி, தன் மேலாடையைத் துறந்ததும், கரந்தையில் சாம்பசிவமும் தன் மேலாடையைத் துறந்தார். இறுதி வரை இடுப்பில் ஒரு வேட்டி, மேலே ஒரு சிறு துண்டு. இதுவே இவரது உடையாகிப் போனது.
கரந்தையிலும், தஞ்சையின் பிற பகுதிகளிலும், நாள்தோறும் ஒரு பகுதியில், சிறு கூட்டம் ஒன்றினைக் கூட்டி, வெள்ளையனே வெளியேறு என வீர முழக்கமிடுவார். இதனாலேயே கரந்தையில் ஆறு மாதம், சிறையில் ஆறுமாதம் என இவர்தம் வாழ்வு கழிந்தது.
கரந்தையைச் சுற்றியுள்ள பகுதிகளில், மிகவும் தாழ்த்தப்பட்ட மக்கள் வசிக்கும் பகுதிக்கு தினமும் செல்வார். அங்குள்ள சிறுவர்களை எல்லாம், அழைத்துக் கொண்டு, வெண்ணாறு சென்று, அவர்களைக் குளிப்பாட்டி, தலைக்கு எண்ணெய் தடவி, தலைச் சீவி விடுவார். சுத்தமாய் இருப்பது, தாம் இருக்கும் இடத்தில் தூய்மையைப் பேணிப் பாதுகாப்பது பற்றி அவர்களுக்குப் போதிப்பார்.
ஒரு நாள், இரு நாள் அல்ல, நாள்தோறும், தன் காலம் முழுவதும் இவர் ஆற்றிய பணி இது. அந்நாளில் மிகவும் மகத்தான பணி இது. மிகவும் தாழ்த்தப் பட்டவர்கள் வசிக்கும் தெருக்களில் காலடி எடுத்து வைப்பதே, மிகவும் பாபகரமான செயலாய் கருதப்பட்ட காலத்தில், சிறிதும் தயங்காது, தொடர்ந்து, அப்பகுதி மக்களுக்காகப் பாடுபட்டவர்.
திருச்சி மாவட்டத்தில் பிறந்தவர் இவர். ஆங்கிலேயர் ஆட்சி காலத்திலேயே பொறியியல் படித்துப் பட்டம் பெற்றவர். சேலம், திருச்சி முதலிய நகரங்களில், பொதுப் பணித் துறையில், பொறியாளராகப் பணியாற்றியவர்.
மகாத்மா காந்தி அவர்கள் 1920 அம் ஆண்டில், ஒத்துழையாமை இயக்கத்தை அறிவித்தபோது, தனது பொறியாளர் பணியினைத் துறந்தார். திருச்சியில் இருந்து கரந்தைக்கு இடம் பெயர்ந்தார்.
சுதந்திரப் போராட்டத்தில், காந்தியவாதியாய் தன்னை முழுமையாய் அர்ப்பணித்துக் கொண்டவர் திரு ச.அ.சாம்பசிவம் பிள்ளை அவர்களாவார்.
பதப்படுத்தப்படாத இயற்கை இரப்பர் ஆனது, மிதமான வெப்பநிலையில் ஒட்டும் தன்மையுடனும் மற்றும் எளிதில் உருக்குலையும் தன்மையுடனும் குளிர்ந்த நிலையில் நொறுங்கும் தன்மையுடனும் காணப்படும். இந்த நிலையில், இது ஒரு அதிகமான மீட்சித்தன்மை தேவைப்படும் ஒரு தரங்குறைந்த பொருளாக இருக்கிறது. பதப்படுத்தப்படாத இரப்பரானது மீட்சித்தன்மையற்ற உருக்குலைவை அடைவதற்கான காரணம் அதனுடைய வேதியியல் அமைப்பிலிருந்து புரிந்து கொள்ளலாம். — இரப்பரானது நீண்ட பலபடி மூலக்கூறுகளின் தொடரால் ஆனது. இந்த சங்கிலித் தொடர்கள் த ஒன்றுக்கொன்று தொடர்புடன் தனித்து இயங்க முடியும். இதன் காரணமாக, பொருளானது, தனது வடிவத்தில் மாற்றமடைகிறது. பற்றவைத்தல் அல்லது பதப்படுத்துதல் காரணமாக, குறுக்குப் பிணைப்புகள் ஏற்படுத்தப்பட்ட பிறகு, பலபடி மூலக்கூறுகள் தனித்து இயங்குவது தடுக்கப்படுகிறது. இதன் காரணமாக அழுத்தமளிக்கப்படும் போது பதப்படுத்தப்பட்ட இரப்பரானது உருக்குலைகிறது. ஆனால், அழுத்தமானது தளா்த்தப்படும் போது மீண்டும் தனது பழைய நிலையை அல்லது வடிவத்தை அடைகிறது.
அவர் இரப்பரானது தீய்க்கப்படும் அல்லது கருக்கப்படும் செயல்முறையானது சரியான ஒரு புள்ளியில் நிறுத்தப்பட்டால் இயற்கையாக கிடைக்கும் இரப்பரில் உள்ள ஒட்டும் தன்மையை திரும்பப் பெற்று அதைவிட சிறந்ததான ஒரு பசைத்தன்மையுள்ள பொருளாக மாறும் என்பதை நேரடியாக உற்றுநோக்கி முடிவுக்கு வந்திருந்தாா். இந்த முயற்சியில் வெப்பப்படுத்துதலைத் தொடரும் போது தனது உற்றுநோக்கலின் முடிவு சரியானதாக இருப்பதை அறிந்து திருப்தி அடைந்தாா். மேலும், இந்திய இரப்பரானது கொதிக்கும் கந்தகத்துடன் வெப்பப்படுத்தும் போது உருகும் நிலையை அடையாமல் எப்போதும் தீய்க்கப்படுதல் மட்டுமே செய்யப்படும். இதே போன்ற மற்றுமொறு இழையுடன் இந்த முயற்சியை மீண்டும் திறந்த நிலையிலான தீயில் செய்த போதும் பசைத்தன்மையுள்ள இழையானது கருகவே செய்தது. விரும்பத்தக்க விளைவுகளைப் பெறுவதற்கான முயற்சியில் வெற்றிகரமான அறிகுறிகள் தென்பட்டன. கருகிய அல்லது தீய்ந்த விளைபொருளின் ஓரத்தில் அல்லது விளிம்பில் காணப்பட்ட கருகிய பொருளாக அல்லாமல் பதப்படுத்தப்பட்ட விளைபொருளாகவே கிடைத்தது.
வலுப்பதனீட்டல் என்பது பத்தொன்பதாம் நுாற்றாண்டின் கண்டுபிடிப்பாக இருந்தாலும், வேறு வேறு முறைகளைப் பயன்படுத்தி இரப்பர் பதப்படுத்துதலின் வரலாறான வரலாற்றுக்கு முந்தைய காலம் வரை செல்கிறது. கவுதமாலா மற்றும் மெக்சிகோ நாடுகளில் காணப்பட்ட முதன்மையான பெரிய கலாச்சாரமான ஓல்மெக் என்பதற்கு அசுடெக் மொழியில் இரப்பர் மக்கள் என்ற பொருள் உண்டு. பழங்காலத்திய ஓல்மெக்கிலிருந்து அசுடெக் வரை பரவியிருந்த பண்டைய மெசோஅமொிக்கர்கள் இரப்பர் பாலை கேசுடில்லா எலாசுடிகா என்ற கேவியா ப்ரேசிலியன்சிஸ் என்ற ஒரு வகையான இரப்பர் மரத்திலிருந்து வடித்தெடுத்தனா். கி.மு 1600 ஆம் ஆண்டுவாக்கில் இல்போமோயியா அல்பா என்ற மதுவகையினை இரப்பர் பாலுடன் கலந்து பதப்படுத்தப்பட்ட இரப்பரானது தயாரிக்கப்பட்டது. மேற்கத்திய உலகில் இரப்பர் ஒரு மிகப்பெரிய ஆச்சரியமூட்டும் பொருளாகவே நிலைத்திருந்தது. இருந்தபோதும், இரப்பரானது தண்ணீரில் நனையாத பொருட்களை தயாரிக்க மேக்கின்தோஸ் என்ற மழைக்கால உடை தயாரிப்பதற்கும் பயன்படுத்தப்பட்டது.